b'\n_START_ARTICLE_\nJakob Ko\xc5\xa1ar\n_START_SECTION_\n\xc5\xbdivljenjepis\n_START_PARAGRAPH_\nJakob Ko\xc5\xa1ar je od leta 1824 do leta 1830 obiskoval gimnazijo v Mariboru skupaj s Stankom Vrazom in Francem Miklo\xc5\xa1i\xc4\x8dem. V Gradcu je zaklju\xc4\x8dil \xc5\xa1tudij filozofije ter teologije in do 1842. leta kaplanoval v Maria Trostu, nato pa postal dvorni kaplan sekovskega \xc5\xa1kofa. Poznal je veliko evropskih jezikov, predvsem vse slovanske jezike, ter bil zaradi vsestranske izobra\xc5\xbeenosti in prikupnega zna\xc4\x8daja splo\xc5\xa1no priljubljen. Med mladino, ki se je v 30. letih v Gradcu ogrevala za preporoditeljske ideje, je zavzemal vidno mesto._NEWLINE_Telesno naj bi bil srednje postave, s \xc4\x8drnimi o\xc4\x8dmi in v obraz zelo podoben Napoleonu.'